Գրանադայի տաճար

Գրանադանայի տաճար (), կաթոլիկ եկեղեցի, Իսպանիայի քաղաք Գրանադայում։ Տաճարը Գրանադայի թեմի նստավայրն է։

Պատմություն 
Ի տարբերություն Իսպանիայի մյուս տաճարների, Գրանդանայի տաճարի կառուցումը հետաձգվել է մինչև 1492 թվականը, քանի որ 1230-1492 թվականներին Գրանադան գտնվում էր Նասրիդի թագավորության մուսուլման կառավարիչների ձեռքում։ Սակայն դեռևս վաղ ժամանակներում կար տաճարի կառուցման գոթական նախագծերը, ինչն ակնհայտ է Գրանադայի Թագավորական մատուռում։ Գրանադայի տաճարի հիմքը դրվել է ճարտարապետ Էնրիկե Էգասի կողմից, 1518-1523 թվականներին՝ քաղաքի գլխավոր մզկիթում։ 1529 թվականին Էգասին փոխարինել է Դիեգո դե Սիլոեն, ով գրեթե չորս տասնամյակ աշխատել է և կառուցել տաճարի հիմքից մինչև քիվեր՝ նախագծելով վերնատունը և նավերը, երեքի փոխարեն՝ հինգը։ Իր կառուցվածքում տաճարը համատեղում է մյուս ճարտարապետական ոճերը։ Եկեղեցու կառուցումը տևեց գրեթե 181 տարի։

Հաջորդ ճարտարապետներն են՝ Խուան դե Մաենա (1563-1571 թվականներ), Խուան դե Օրեա (1571-1590 թվականներ) և Ամբրոսիո դե Վիկո (1590 թվական)։ 1667 թվականին Ալոնսո Կանոն, աշխատելով Գասպար դե լա Պենայի հետ փոխել է տաճարի հիմնական ճակատի մասի կառուցվածքը Բարոկկո ճարտարապետականն ոճով։

Նախատեսվել էր հետագայում կառուցել 81 մետր բարձրություն ունեցող երկու աշտարակներ, սակայն որոշ պատճառներով՝ մասնավորապես ֆինանսական, նախատեսված ծրագիրը չիրականացվեց։

Տաճարը նախատեսվում էր դառնալ Իսպանիայի թագավոր Կառլոս I-ի արքունական դամբարանը, սակայն Իսպանիայի Ֆիլիպ II Հաբսբուրգն իր հորն ու հետագա թագավորներին տեղափոխեց Մադրիդից ոչ հեռու գտնվող Էլ Էսկորիալ։

Մատուռում գտնվում է ծնկի եկած թագուհու և թագավորի պատկերը՝ Կաստիլիայի թագուհի Իզաբելլա I-ի և Արագոնիայի թագավոր Ֆերդինանդ II-ի, Պեդրո դե Մենայի կողմից։ Ադամի և Եվայի կիսաարձանն արված է Ալոնսո Կանոյի կողմից։ Սուրբ Երրորդության տաճարը ունի հիանալի ռետաբլո, Էլ Գրեկոյի, Խոսե դե Ռիբերայի և Ալոնսո Կանոյի նկարներով։

Նկարագրություն 
Գրանադայի տաճարն ունի ուղղանկյունաձև հիմք՝ հինգ նավերով, որոնք ամբողջովին շրջապատում են խաչը։ Բոլոր հինգ նավերն ունեն հավասարաչափ բարձրություն, իսկ կենտրոնականն ավելի մեծ է։ Գլխավոր մատուռը բաղկացած է Կորնթոսյան սյուներից, որոնց գլխավոր մասում վերնախարիսխն է, իսկ դրանց շուրջը՝ կամարը։ Ճակատամասը պորտալներով և կտավներով կառուցված հաղթակամար է։

Պատկերասրահ

Ծանոթագրություններ

Արտաքին հղումներ 
 Website of Granada Cathedral with relevant information
 Guide to monuments of Granada: the Cathedral 
 Granada Travel Guide with Illustrations
 Information about Granada Cathedral on a website devoted monuments of Granada, Spain
 Del arte árabe en España A nook By Rafael Contreras y Muñoz dealing with Arabs and Spanish art and architecture, pages 1–7.
 Information on the Cathedrals of Granada on the Spain.info website. 
 History of the monuments of Granada in English 
 Detailed maps of Granada
 Information on the Cathedrals of Granada on a Nicaraguan website
 Tourist Guide to Granada Cathedral and other places of tourist interest in Spain. 

Գրանադայի տեսարժան վայրեր
Իսպանիայի կաթոլիկ եկեղեցիներ